钦定古今图书集成/明伦汇编/闺媛典/第064卷 > 林氏二女
## 钦定古今图书集成/明伦汇编/闺媛典/第064卷 > 林氏二女

按《福州府志》：“林氏二女，长金小，次玉小，闽县人，熹女
也。金小年二十，嫁连江郑辉，生一子，玉小未嫁。嘉靖
四十二年，倭入寇，至壶江村，金小适归宁，与妹扶母
乘舟避贼。贼突登舟，二女恐污，皆自投于江。金小且
死，置其子，谓母曰：‘抱还郑郎’。玉小脱簪珥与母而没。
数日，二尸逆流而上，其父收葬之。”